מיכאל קשטן

מיכאל קשטן (1922 – 15 בפברואר 1986) היה מחנך, סופר, מתרגם, משורר ופזמונאי ישראלי.

ביוגרפיה
קשטן נולד בפולין, ובשנת 1940 עלה לארץ ישראל. למד ספרות באוניברסיטה העברית בירושלים, והיה מחנך ומורה בהדסים, ואחר כך בבית הספר הריאלי בחיפה ובסמינר אורנים. היה ממקימי בית רוטשילד בחיפה ושותף בניהולו.

תקופה מסוימת התגורר בפריז כשליח המחלקה לחינוך ולתרבות בגולה למערב אירופה. בשנותיו האחרונות היה מנהל האגף לתרבות של עיריית חיפה.

בין ספריו: "חבטה" (רומן), "הדור הצעיר בראי שירתו" (שירה). כמו כן תרגם את מחזות אז'ן יונסקו שהוצגו בתיאטרון חיפה.

בזמן עבודתו בהדסים כתב יחד עם גיל אלדמע מספר שירים לטקס הביכורים של הכפר, וחלקם הפכו לנכס צאן ברזל של הזמר העברי: "שיבולים", "כי תנעם" (שהושר על ידי שושנה דמארי), "נערי ברועים", "זמר איכרים" - (כוריאוגרפית תמר אליגור), ועוד.

בשנת 1997 נקרא על שמו רחוב בחיפה.

קישורים חיצוניים

 
 

אנשי חינוך ישראלים
סגל בית הספר הריאלי
משוררים ישראלים
פזמונאים ישראלים
סופרים ישראלים
מסאים ישראלים
מתרגמים ישראלים
חיפה: אישים
ישראלים ילידי פולין
בוגרי האוניברסיטה העברית בירושלים
אישים הקבורים בחיפה
ישראלים שנולדו ב-1922
ישראלים שנפטרו ב-1986